Primăria comunei Topalu cu sediul în comuna Topalu, str. Preot Luca Nicolae, FN, județul Constanța în baza prevederilor OUG nr. 57/2019 privind Codul Administrativ și a HG nr. 611/2008, pentru aprobarea normelor privnd organizarea și dezvoltarea carierei funcționarilor publici, organizează concurs pentru ocuparea pe perioadă nedeterminată a următoarei funcții publice de execuție :

* referent, clasa III, grad profesional debutant- Compartiment contabilitate, impozite și taxe locale, resurse umane și achiziții publice

Condiții generale de participare sunt conform art. 465 din OUG nr. 57/2019 Codul Administrativ:

(1) Poate ocupa o funcție publică persoana care îndeplinește următoarele condiții:

a) are cetățenia română și domiciliul în România;

b) cunoaște limba română, scris și vorbit;

c) are vârsta de minimum 18 ani împliniți;

d) are capacitate deplină de exercițiu;

e) este apt din punct de vedere medical și psihologic să exercite o funcție publică. Atestarea stării de sănătate se face pe bază de examen medical de specialitate, de către medicul de familie, respectiv pe bază de evaluare psihologică organizată prin intermediul unităților specializate acreditate în condițiile legii;

f) îndeplinește condițiile de studii și vechime în specialitate prevăzute de lege pentru ocuparea funcției publice;

g) îndeplinește condițiile specifice, conform fișei postului, pentru ocuparea funcției publice;

h) nu a fost condamnată pentru săvârșirea unei infracțiuni contra umanității, contra statului sau contra autorității, infracțiuni de corupție sau de serviciu, infracțiuni care împiedică înfăptuirea justiției, infracțiuni de fals ori a unei infracțiuni săvârșite cu intenție care ar face-o incompatibilă cu exercitarea funcției publice, cu excepția situației în care a intervenit reabilitarea, amnistia post-condamnatorie sau dezincriminarea faptei;

i) nu le-a fost interzis dreptul de a ocupa o funcție publică sau de a exercita profesia ori activitatea în executarea căreia a săvârșit fapta, prin hotărâre judecătorească definitivă, în condițiile legii;

j) nu a fost destituită dintr-o funcție publică sau nu i-a încetat contractul individual de muncă pentru motive disciplinare în ultimii 3 ani;

k) nu a fost lucrător al Securității sau colaborator al acesteia, în condițiile prevăzute de legislația specifică.

Condiții specifice:

- studii liceale respectiv studii medii liceale absolvite cu diplomă de bacalaureat;

Data , ora și locul de desfășurare al concursului:

- proba scrisă în data de **08.07.2021**, ora 10,00 la sediul Primăriei comunei Topalu;

Dosarele de înscriere se depun in perioada 7-26 iunie, inclusiv, între orele 8,00- 16,00;

Dosarul depus de către candidați la concursul de recrutare pentru ocuparea funcțiilor publice de execuție vacante din cadrul aparatului de specialitate al primarului comunei Topalu, județul Constanța, va cuprinde:

**a)** formularul de înscriere, prevăzut în anexă;

**b)** curriculum vitae, modelul comun european;

**c)** copia actului de identitate;

**d)** copii ale diplomelor de studii, certificatelor și altor documente care atestă efectuarea unor specializări și perfecționări;

**e)** copia carnetului de muncă și a adeverinței eliberate de angajator pentru perioada lucrată, care să ateste vechimea în muncă și, după caz, în specialitatea studiilor necesare ocupării funcției publice;

**f)** copia adeverinței care atestă starea de sănătate corespunzătoare, eliberată cu cel mult 6 luni anterior derulării concursului de către medicul de familie al candidatului;

**g)** cazierul judiciar;

**h)** declarația pe propria răspundere prin completarea rubricii corespunzătoare din formularul de însciere , sau adeverința care să ateste calitatea sau lipsa calității de lucrător al Securității sau colaborator al acesteia, în condițiile prevăzute de legislația specifică

Copiile de pe actele solicitate se prezintă în copii legalizate sai însoțite de documentele originale, care se certifică pentru conformitatea cu originalul de către secretarul comisiei de concurs.

Persoană de contact- Văsăiu Mariana – consilier, tel. 0241/256206, e-mail:

social@comunatopalu.ro.

**TEMATICA/ BIBLIOGRAFIE**

**pentru ocuparea functiei publice de Referent, clasa III, grad profesional debutant, Compartiment** **Contabilitate, Impozite și Taxe Locale, Resurse Umane Și Achiziții Publice**

**BIBLIOGRAFIE:**

1. Constitutia Romaniei, rep.;
2. OUG nr. 57/2019 privind Codul administrativ, cu modificările și completările ulterioare, părțile III, V-VII din Ordonanța de urgență a Guvernului nr. 57/2019, cu modificările și completările ulterioare;
3. Ordonanța Guvernului nr. 137/2000 privind prevenirea și sancționarea tuturor formelor de discriminare, republicată, cu modificările și completările ulterioare;
4. Legea nr. 202/2002 privind egalitatea de șanse și de tratament între femei și bărbați, republicată, cu modificările și completările ulterioare;
5. Legea contabilității nr.82/1991, republicată cu modificările și completările ulterioare;
6. Legea 22/1969 privind angajarea gestionarilor, constituirea de garanţii şi răspunderea în legătură cu gestionarea bunurilor agenţilor economici, autorităţilor sau instituţiilor publice\*)
7. Legea nr. 227/2015 privind Codul fiscal cu modificările și completările ulterioare

**TEMATICA**

|  |  |  |
| --- | --- | --- |
| **Nr crt** | **Temele abordate** | **Cadrul legislativ** |
| 1. | Reglementari privind: Drepturile, libertăţile şi îndatoririle fundamentale | Constitutia Romaniei, rep.; |
| 2. | Reglementari privind: atributiile consiliului local; Rolul și atributiile primarului; Statutul functionarilor publici | OUG nr. 57/2019 privind Codul administrativ, cu modificările și completările ulterioare |
| 3. | Reglementari privind: Principii și definitii | Ordonanța Guvernului nr. 137/2000 privind prevenirea și sancționarea tuturor formelor de discriminare, republicată, cu modificările și completările ulterioare; |
| 4 | Reglementări privind :Egalitatea de sanse si de tratament intre femei si barbati in domeniul muncii | Legea nr. 202/2002 privind egalitatea de șanse și de tratament între femei și bărbați, republicată, cu modificările și completările ulterioare; |
| 5 | Reglementari privind: Organizarea si conducerea contabilitatii (cap II) ; Registrele de contabilitate (cap III) Contraventii si infractiuni (cap VI) | Legea contabilității nr. 82/1991, republicată cu modificările și completările ulterioare; |
| 6 | Reglementari privind: Conditii privind angajarea gestionarilor (cap 2) Garantii (cap 3) Raspunderi (cap 4) | Legea nr. 22/1969 privind angajarea gestionarilor, constituirea de garanţii şi răspunderea în legătură cu gestionarea bunurilor agenţilor economici, autorităţilor sau instituţiilor publice\*) |
| 7 | Reglementări privind: Impozite și taxe locale (Titlul IX) și impozitul pe construcții ( Titlul X) | Legea nr. 227/2015 privind Codul fiscal |

**Candidatii vor avea în vedere la studierea actelor normative din bibliografie inclusiv republicările, modificările şi completările acestora.**